text: Sergi Tarín: Els 'novios de la muerte' - El Temps
  I sí, molt tradicional era per als legionaris, encara que no està tan clara la vessant cultural, d'anar degollant berbers a la guerra del Rif, a la dècada dels 20, mentre enlairaven la cançó com quan es fa la bugada o es frega amb sabó a la dutxa. O al colp d'Estat de juliol de 1936, quan Francisco Franco, un dels fundadors, juntament amb Millán Astray, d'aquell cos d'enamorats del més enllà, va ventar el terços en contra dels republicans. Després, a molts dels qui van sobreviure, va ordenar afusellar-los per auxili a la rebel·lió. No anaven errats els qui deien que Franco fou algú avançat a la seua època. La seua vocació pòstuma com a jurista o magistrat del Tribunal Suprem així ho avala.